**Výzva na predloženie cenovej ponuky**

**„Úprava terénu pri materskej škôlke“**

Obec Ochodnica, Ochodnica 121, 023 35 Ochodnica, ako verejný obstarávateľ v zmysle § 7 ods.1 písm. b) zákona č. 343/2015 Z. z. o verejnom obstarávaní a o zmene a doplnení niektorých

zákonov v znení neskorších predpisov (ďalej len „zákon o verejnom obstarávaní“) na verejné obstarávanie zákazky: „Úprava terénu pri materskej škôlke“ neuplatňuje ustanovenia zákona o verejnom obstarávaní z dôvodu zákazky s nízkou hodnotou ( § 1 ods. 14 zákona o verejnom obstarávaní).

Verejný obstarávateľ vyzýva subjekty na predloženie cenovej ponuky.

**1. Identifikácia verejného obstarávateľa:**

Verejný obstarávateľ v zmysle § 7 ods.1 písm. b) zákona o verejnom obstarávaní:

Názov: Obec Ochodnica

Ochodnica 121, 023 35 Ochodnica

IČO: 00 314 153

Kontaktná osoba: Radoslav Ďuroška, starosta obce: tel. 0907 886 944

p. Dana Červená, zamestnanec Obecného úradu: tel. 0902 748

Ďalšie informácie možno získať na uvedenej adrese a kontaktnom tel. čísle.

**2. Predmet zákazky/Názov zákazky**: Úprava terénu pri materskej škôlke (výkopové a zemné práce)

**Popis objektu:**

Svah pod murovaným plotom dĺžka 41m vodorovná šírka svahu na začiatku 2,4m na konci 2m výška svahu v najvyššom bode cca 1,2m

**Popis práce:**

Zrovnanie svahu od kraja cestnej komunikácie o cca 80 cm vodorovnej dĺžky na začiatku a cca 60 cm na konci, do hĺbky 10 cm pod úroveň cesty. Zošikmenie zostávajúceho svahu s odstupom 30 cm od murovaného oplotenia (bez oporného múru alebo iného zabezpečenia zeminy pred eróziou či zosuvom, nie je pravdepodobne možné odobranie väčšej vodorovnej dĺžky). Následné navezenie kameniva frakcie 16/32, zrovnanie a zhutnenie povrchu vibračnou doskou.

**Doplnok k predmetu zákazky:**

Vývoz vykopanej hliny bude zabezpečený do vzdialenosti približne 1 km od miesta realizácie prác, presné miesto určí obec.

Uchádzač zabezpečí súčinnosť pri prekládke stĺpa vrátane výkopových prác a zakopania stĺpa v mieste určenom obcou.

**Bezpečnosť práce a zodpovednosť:**

Zhotoviteľ je povinný zabezpečiť bezpečnosť pri realizácii prác podľa platných predpisov. Všetky následky a škody vzniknuté v dôsledku zrútenia oporného múru alebo iných konštrukcií berie na seba zhotoviteľ.

**3. Termín dodania predmetu zákazky:** do 15 8.2025

**4. Spôsob predloženia ponuky**

Cenová ponuka musí byť písomným dokumentom obsahujúcim: označenie uchádzača (IČO), kontaktné údaje (e-mail, telefónne číslo) a podpis zodpovednej osoby, cenová ponuka, t.j. cena, ktorú je uchádzač o úpravu terénu pri materskej škôlke, termín ukončenia prác. Cena musí byť navrhnutá a vyjadrená ako finančná čiastka v EUR.

Kritériom posudzovania je najnižšia ponúknutá cena. V prípade rovnosti ceny rozhoduje kratší čas vyhotovenia zákazky.

Cenovú ponuku môžu predkladať fyzické i právnické osoby s oprávnením podľa živnostenského zákona na poskytovanie služieb súvisiacich s predmetom zákazky.

Predložením cenovej ponuky uchádzač vyjadruje súhlas s podmienkami tejto výzvy.

**5. Vyhodnotenie cenových ponúk a schválenie najvhodnejšieho návrhu**

Doručené ponuky budú prerokované a vyhodnotené určenou komisiou na neverejnom zasadnutí do 5 pracovných dní po lehote na doručenia cenových ponúk.

Konečné rozhodnutie vykoná starosta obce Ochodnica na základe odporúčania komisie

Obec si vyhradzuje právo odmietnuť všetky ponuky a výzvu zrušiť alebo ukončiť.

Cenové ponuky, ktoré nebudú predložené v súlade s popisom prác, príp. s výhradami, nebudú zaradené do hodnotenia ponúk podľa určeného kritéria.

Cenové ponuky uchádzačov, ktoré budú predložené v súlade s popisom prác, budú zoradené do poradia, pričom na prvom mieste bude ponuka uchádzača, ktorý predložil najnižšiu cenu a na poslednom mieste bude ponuka uchádzača, ktorý predložil najvyššiu cenu.

Ako úspešný uchádzač bude vyhodnotený ten uchádzač, ktorého ponuka sa umiestnila ako 1. v poradí.

**6. Lehota na doručenie cenovej ponuky**

Termín doručenia: do 04. 07. 2025 do 12:00 hod.

Ponuky vrátane musí byť doručené v zalepenej obálke označenej:

**„ÚPRAVA TERÉNU PRI MATERSKEJ ŠKÔLKE – neotvárať“**

Adresa doručenia: Obec Ochodnica, č. 121, 023 35 Ochodnica (poštou alebo osobne).

**7. Obhliadky a kontakt na dohodu termínov**

p. Radoslav Ďuroška, starosta obce: tel. 0907 886 944

p. Dana Červená, zamestnanec Obecného úradu: tel. 0902 748 575

V Ochodnici, dňa 23.6.2025

 Radoslav Ďuroška

 starosta obce